་རྟེན་ལས་འདས་འཇིག་རྟེན་ཚུལ་འཛིན་པའི༔གསང་སྔགས་བཀའ་ཡི་སྲུང་མ་ཐམས་ཅད་ཀྱིས༔མཆོད་སྦྱིན་སྐྱེམས་དང་དམར་གཏོར་འདི་བཞེས་ལ༔དམ་ཉམས་དགྲ་བགེགས་བསྒྲལ་བའི་ཕྲིན་ལས་མཛོད༔མཐུ་རྩལ་རྫུ་འཕྲུལ་ཐོགས་པ་མི་མངའ་བའི༔མྱུར་མགྱོགས་ཤུགས་ལྡན་ཡུལ་ལྷ་གཞི་བདག་རྣམས༔མཆོད་སྦྱིན་སྐྱེམས༴དམ་ཉམས་དགྲ་བགེགས༴དུས་ལ་བབ་པོ་བཛྲ་ས་མ་ཡ༔དམ་ཚིག་གཉན་གྱིས་ཕྲིན་ལས་བཅོལ་བ་ཡིན༔མ་འདའ་དམ་ཚིག་དབང་གིས་མྱུར་དུ་སྒྲུབས༔ཡིད་ལ་བརྣག་པའི་དགྲ་བགེགས་འདི་རྣམས་ཀྱང་༔རི་བོའི་རྩེ་དང་རྒྱ་མཚོའི་གཏིང་ལ་སོགས༔ཁམས་གསུམ་གང་ན་ཡོད་ཀྱང་མ་ཤོར་བར༔ལས་ཀྱི་ལིང་ག་འདི་ལ་གཉིས་མེད་ཁུག༔ཨོཾ་སརྦ་བུདྡྷ་དྷརྨ་སངྒ་བཛྲ་ས་མ་ཡ༔གུ་རུ་དྷེ་ཝ་ཌཱཀྐི་ནཱི་བཛྲ་ས་མ་ཡ༔སརྦ་དྷརྨ་པཱ་ལ་ཀྵེ་ཊ་པཱ་ལ་ལོ་ཀ་པཱ་ལ་ས་མ་ཡ༔དམ་ཚིག་དུས་ལ་བབ་བོ༔དྲག་པོ་མངོན་སྤྱོད་ཀྱི་ཕྲིན་ལས་དུས་ལ་བབ་བོ༔དུས་ད་ལྟའོ༔ཞག་དོ་ནུབ་བོ༔ལས་དེ་ལས་མ་འགྱངས༔དེ་ལས་མ་འདའ་བར་དམ་ཚིག་གིས་བསྐུལ༔དད་པས་འབོད༔རེ་བས་བསྒྲུབ༔དོན་མཆིས་པས་མཛོད༔ཁྱེད་ཅག་གི་ཞལ་བཞེས་རྡོ་རྗེའི་ཚིག༔བདག་གི་བསྐུལ་འབོད་ཀྱང་རྡོ་རྗེའི་ཚིག་དཔང་དུ་མཆིས་སོ༔བཛྲ་ས་མ་ཡ༔བཛྲ་ས་མ་ཡ༔བཛྲ་ས་མ་ཡ༔སྐབས་འདིར་འགུགས་འདྲེན་རྡོ་རྗེའི་ལྕགས་ཀྱུ་བྱའོ༔དེ་ནས་འགུགས་པ་ནི༔ཧཱུྃ༔སྐུ་གསུམ་མཁའ་འགྲོའི་ཐུགས་དམ་དུས་ལ་བབ༔ཡིད་ལ་བརྣག་པའི་དགྲ་བགེགས་གནོད་བྱེད་རྣམས༔ཁམས་གསུམ་སྲིད་གསུམ་གང་ན་གནས་གྱུར་ཀྱང་༔གཟུགས་བྱང་ལིང་ག་འདི་ལ་མྱུར་དུ་ཁུག༔ཨོཾ་ཀརྨ་ཌཱཀྐི་ནཱི་སེང་ཧ་མུ་ཁ་སརྦ་ས་མ་ཡ༔དགྲ་བགེགས་གནོད་བྱེད་ཆེ་གེ་མོ་སརྦ་ཨཾ་ཀུ་ཤ་ཛ༔དེ་ནས་བྱད་དུ་འཇུག་པ་ནི༔ཧཱུྃ༔སྐུ་གསུམ་མཁའ་འགྲོ་མ་ཚོགས་དབྱིངས་ནས་བཞེངས༔དྲག་པོའི་ཕྲིན་ལས་མྱུར་མཛད་དུས་ལ་བབ༔ཡིད་ལ་བརྣག་པའི་དགྲ་བགེགས་ལས་ངན་རྣམས༔ལུས་ངག་ཡིད་གསུམ་གྲུ་གུ་ཐུལ་དུ་ཆིངས༔ཨོཾ་ཀརྨ་ཌཱཀྐི་ནཱི་སོགས༔དགྲ་བགེགས་ནྲྀ་ཏྲི་ཨ་པ་ན་ཡ་ཧཱུྃ་བྷྱོ་ཕཊ༔དེ་ནས་ལྷ་དང་ཕྲལ་བ་ནི༔ཧཱུྃ༔སྐུ་གསུམ་མཁའ་འགྲོ་མ་ཚོགས་མཐུ་རྩལ་ཅན༔དྲག་པོའི་མངོན་སྤྱོད་ཕྲིན་ལས་དུས་ལ་བབ༔ཡིད་ལ་བརྣག་པའི་དགྲ་གདོན་བགེགས་ཚོགས་རྣམས༔མགོན་སྐྱབས་བྱེད་པའི་ལྷ་དང་ཕྲལ་བར་གྱིས༔རྩ་སྔགས་དང༔ནྲྀ་ཏྲི་ཏྲག་རཀྴ་མཱ་ར་ཡ་ཕྱེས་ཕྱེས༔མ་མ་ཏྲག་རཀྴ་རཱུ་ཏྲ་མཱ་ར་ཡ་ཕྱེས་ཕྱེས་ཧཱུྃ་བྷྱོ་ཕཊ༔དེ་ནས་སྨྱོ་རུ་གཞུག་པ་ནི༔ཧཱུྃ༔སྐུ་གསུམ་མཁའ་འགྲོ་མ་ཚོགས་ཐམས་ཅད་ཀྱིས༔དྲག་པོའི་མངོན་སྤྱོད་ཕྲིན་ལས་དུས་ལ་བབ༔ཡིད་ལ་བརྣག་པའི་དགྲ་གདོན་བགེགས་ཚོགས་རྣམས༔ལུས་ངག་ཡིད་གསུམ་སྨྱོ་བརྒྱལ་རེངས་སུ་ཆུག༔རྩ་སྔགས་དང་ནྲྀ་ཏྲི་དགྲ་བགེགས་ཛྭ་ལ་པ་ཡ་ཛྭ་ལ་པ་ཡ་ཧཱུྃ་བྷྱོ་ཕཊ༔དེ་ནས་རྡུལ་དུ་བརླག་པ་ནི༔ཧཱུྃ༔སྐུ་གསུམ་མཁའ་འགྲོ་མ་ཚོགས་འཁོར་དང་བཅས༔དྲག་པོའི་མངོན་སྤྱོད་ཕྲིན་ལས་དུས་ལ་བབ༔ཡིད་ལ་བརྣག་པའི་དགྲ་བགེགས་མ་ལུས་པ༔ཕྱེ་མར་ཐུལ་ཅིག་ཐལ་བའི་རྡུལ་དུ་རློག༔རྩ་སྔགས་དང༔དགྲ་བགེགས་ནྲྀ་ཏྲི་ཏ་ཐ་ཡ་ཏ་ཐ་ཡ་ཧཱུྃ་ཕཊ༔དེ་ནས་ཕུར་ཐུན་ཐོགས་ལ༔ཧཱུྃ་བྷྱོ༔མཁའ་འགྲོ་སེང་གདོང་ལྷ་ཚོགས་དབྱིངས་ནས་བཞེངས༔དམ་ཚིག་ཐུགས་དམ་ཆེན་པོའི་དུས་ལ་བབ༔དམ་ཉམས་སྡིག་ཅན་སྡང་བའི་དགྲ་བགེགས་ལ༔རྡོ་རྗེ་ཕུར་པའི་དབལ་ཐོབ་རྡུལ་དུ་རློག༔རྣམ་པར་ཤེས་པ་ཆོས་ཀྱི་དབྱིངས་སུ་སྦོར༔ཉོན་མོངས་འཁྲུལ་བའི་རྣམ་རྟོག་རྩད་ནས་ཆོད༔ཨོཾ་ཀརྨ་ཌཱཀྐི་ནཱི་སེང་ཧ་མུ་ཁ་བཛྲ་ས་མ་ཡ༔དགྲ་བགེགས་ནྲྀ་ཏྲི་སརྦ་ཤ་ཏྲུཾ་མཱ་ར་ཡ་རྦད་རྦད་ནན་ཐུན་བྷྱོ༔ཡུངས་ཐུན་ཐོགས་ལ༔ཧཱུྃ་བྷྱོ༔མཁའ་འགྲོ་སེང་གདོང་ལྷ་ཚོགས་དབྱིངས་ནས༴དམ་ཚིག་ཐུགས་དམ་ཆེན་པོའི་དུས༴དམ་ཉམས་སྡིག་ཅན་སྡང་བའི༴ཡུངས་ཐུན་དྲག་པོ་ཐོབ་ལ་རྡུལ་དུ་རློག༔རྣམ་པར་ཤེས་པ་ཆོས་ཀྱི༴ཉོན་མོངས་འཁྲུལ་བའི་རྣམ་རྟོག་རྩད་ནས་ཆོད༔ཐུན་སྔགས༔ཁྲག་ཐུན་ཐོགས་ལ༔ཧཱུྃ་བྷྱོ༔མཁའ་འགྲོ་སེང་གདོང་ལྷ་ཚོགས་དབྱིངས༴དམ་ཚིག་ཐུགས་དམ༴དམ་ཉམས་དགྲ་བགེགས་ལུས་ངག་ཡིད་གསུམ་ལ༔ཁྲག་ཐུན་དྲག་པོ་ཐོབ་ལ་རྡུལ༴རྣམ་པར་ཤེས༴ཉོན་མོངས་འཁྲུལ་པའི་རྣམ་རྟོག་རྩད༴ཐུན་སྔགས༔མཚེ་ཐུན་ཐོགས་ལ༔ཧཱུྃ་བྷྱོ༔མཁའ་འགྲོ་སེང་གདོང་ལྷ་ཚོགས་དབྱིངས་ནས༴དམ་ཚིག་ཐུགས་དམ༴དམ་ཉམས་དགྲ་བགེགས་ལུས༴མཚེ་ཐུན་དྲག་པོ་ཐོབ༴རྣམ་པར་ཤེས་པ༴ཉོན་མོངས་འཁྲུལ་བའི༴ཐུན་སྔགས༔དུག་ཐུན་ཐོགས་ལ༔ཧཱུྃ་བྷྱོ༔མཁའ་འགྲོ་སེང་གདོང་ལྷ་ཚོགས་དབྱིངས༴དམ་ཚིག་ཐུགས་དམ༴དམ་ཉམས་དགྲ་བགེགས་ལུས༴དུག་ཐུན་དྲག༴རྣམ་པར་ཤེས་པ༴ཉོན་མོངས་འཁྲུལ་པའི༴ཐུན་སྔགས༔མཚོན་ཐུན་ཐོགས་ལ༔ཧཱུྃ་ཧྲཱིཿམཁའ་འགྲོ་སེང་གདོང་ལྷ་ཚོགས༴དམ་ཚིག་ཐུགས་དམ༴དམ་ཉམས་དགྲ་བགེགས་ལུས༴མཚོན་ཆ་སྣ་ཚོགས་དབལ་ཐོབ་རྡུལ༴རྣམ་པར་ཤེས་པ༴ཉོན་མོངས་འཁྲུལ་པའི༴ཐུན་སྔགས༔མདའ་ཐུན་ཐོགས་ལ༔ཧཱུྃ་བྷྱོ༔མཁའ་འགྲོ་བདུད་འདུལ་དྲག་མོའི་དུས་ལ་བབ༔ཐུགས་དམ་གནད་ནས་བསྐུལ་ལོ་དབྱིངས་ནས་བཞེངས༔དམ་ཉམས་དགྲ་བགེགས་ལུས༴མདའ་ཐུན་དྲག་པོ༴རྣམ་པར་ཤེས༴ཉོན་མོངས་འཁྲུལ༴ཐུན་སྔགས༔རྡོ་ཐུན་ཐོགས་ལ༔ཧཱུྃ་བྷྱོ༔མཁའ་འགྲོ་སེང་གདོང་ལྷ་ཚོགས་དབྱིངས་ནས་བཞེངས༔ཁྱེད་ཀྱི་དམ་ཚིག་ཐུགས་དམ་དུས༴དམ་ཉམས་དགྲ་བགེགས་ལུས༴རྡོ་ཐུན་དྲག་པོ༴རྣམ་པར་ཤེས་པ༴ཉོན་མོངས་འཁྲུལ་པའི༴ཐུན་སྔགས༔དམར་གཏོར་ཐོགས་ལ༔ཧཱུྃ་བྷྱོ༔མཁའ་འགྲོ་སེང་གདོང་ལྷ་ཚོགས་དབྱིངས་ནས༴ཁྱེད་ཀྱི་དམ་ཚིག་ཐུགས་དམ་དུས༴དམ་ཉམས་དགྲ་བགེགས་ལུས༴དམར་གཏོར་དྲག་པོའི་དབལ་ཐོབ༴རྣམ་པར་ཤེས་པ༴ཉོན་མོངས་འཁྲུལ་པའི༴ཐུན་སྔགས༔དེ་ནས་ས་ཐུན་ཐོགས་ལ༔ཧཱུྃ་བྷྱོ༔སུཾ༔སྐུ་གསུམ་འབུམ་ཕྲག་ཡངས་པའི་མཁའ་འགྲོའི་ཚོགས༔བཞེངས་ཤིག་ཆོས་ཀྱི་དབྱིངས་ནས་སྐུར་བཞེངས་ཤིག༔དམ་ཉམས་དགྲ་བགེགས་ལུས༴ས་ཐུན་དྲག་པོས་ས་ཁམས་རང་གཤེད་ཕོབ༔རྣམ་པར་ཤེས་པ༴ཉོན་མོངས་འཁྲུལ༴ཐུན་སྔགས༔ཆུ་ཐུན་ཐོགས་ལ༔ཧཱུྃ་བྷྱོ༔བཾ༔སྐུ་གསུམ་འབུམ་ཕྲག་ཡངས་པའི་མཁའ་འགྲོའི་ཚོགས༔བཞེངས་ཤིག་ཆོས་ཀྱི༴དམ་ཉམས༴ཆུ་ཐུན་དྲག་པོས་ཆུ་ཁམས་རང་གཤེད་ཕོབ༔རྣམ་པར་ཤེས་པ༴ཉོན་མོངས༴ཐུན་སྔགས༔མེ་ཐུན་ཐོགས་ལ༔ཧཱུྃ་བྷྱོ༔རཾ༔སྐུ་གསུམ་འབུམ་ཕྲག་ཡངས་པའི༴བཞེངས་ཤིག་ཆོས་ཀྱི༴དམ་ཉམས༴མེ་ཐུན་དྲག་པོས་མེ་ཁམས་རང༴རྣམ་པར་ཤེས་པ༴ཉོན་མོངས༴ཐུན་སྔགས༔རླུང་ཐུན་གཡབ་ལ༔ཧཱུྃ་བྷྱོ༔ཡཾ༔སྐུ་གསུམ་འབུམ་ཕྲག༴བཞེངས་ཤིག༴དམ་ཉམས༴རླུང་ཐུན་དྲག་པོས་རླུང༴རྣམ་པར་ཤེས༴ཉོན་མོངས༴དེ་ནས་མཁའ་འགྲོ་སྡེ་ལྔའི་ཐུན་གདབ་ལ༔དང་པོ་ལྕགས་དང་མཁར་གོང་ཕྱེ་གདབ་པ་ནི༔ཧཱུྃ་བྷྱོ༔ཆོས་ཀྱི་དབྱིངས་ནས་རང་བྱུང་སྤྲུལ་པའི་ལྷ༔མི་འགྱུར་གསང་བ་མཆོག་གི་དཀྱིལ་འཁོར་ནས༔མཁའ་འགྲོའི་གཙོ་མོ་སེང་གེའི་གདོང་པ་ཅན༔འབུམ་ཕྲག་ཡངས་པའི་མཁའ་འགྲོ་འཁོར་དང་བཅས༔བཞེངས་ཤིག་ཆོས་ཀྱི༴མངོན་སྤྱོད་དྲག་པོའི་ཕྲིན་ལས་དུས་ལ་བབ༔དུག་གསུམ་ཉོན་འཁྲུལ་གདུག་བྱེད་དགྲ་བགེགས་རྣམས༔སྐུ་གསུམ་ཡེ་ཤེས་ཆེན་པོའི་ངང་དུ་སོད༔ཁྱབ་གདལ་ཀློང་དུ་བདེ་བར་གཤེགས་གྱུར་ཅིག༔རྩ་སྔགས༔དགྲ་བགེགས་སརྦ་ཤ་ཏྲུཾ་མཱ་ར་ཡ་ཕཊ༔གཉིས་པ་ཡུངས་ནག་གདབ་པ་ནི༔ཧཱུྃ་བྷྱོ༔ཆོས་དབྱིངས་ངང་ལས་རང་བྱུང་མཁའ་འགྲོ་མ༔མི་འགྱུར་གསང་ཆེན་རོལ་པའི་དུར་ཁྲོད་ནས༔རྡོ་རྗེ་མཁའ་འགྲོ་མ་ཚོགས་མཐུ་རྩལ་ཅན༔བཞེངས་ཤིག་ཆོས་ཀྱི་དབྱིངས༴མངོན་སྤྱོད་དྲག་པོའི་ཕྲིན་ལས༴ཞེ་སྡང་ཉོན་འཁྲུལ་གདུག༴མེ་ལོང་ཡེ་ཤེས་ཆེན༴འཁྲུལ་མེད་ངང་དུ་བདེ༴རྩ་སྔགས༔དགྲ་བགེགས་སརྦ༴གསུམ་པ་ཀེ་མཚེ་ཤངས་མཚེ་གདབ་པ་ནི༔ཧཱུྃ་བྷྱོ༔ཆོས་ཀྱི་དབྱིངས་ལས་རང་བྱུང་༴མི་འགྱུར་གསང་ཆེན་རོལ་པའི༴རིན་ཆེན་མཁའ་འགྲོ་མ་ཚོགས༴བཞེངས་ཤིག༴མངོན་སྤྱོད༴ང་རྒྱལ་ཉོན༴མཉམ་ཉིད་ཡེ་ཤེས༴འཁྲུལ་མེད་ངང་དུ་བདེ༴རྩ་སྔགས༔དགྲ་བགེགས་སརྦ༴བཞི་པ་ཚ་དང་སྒོག་པ་གདབ་པ་ནི༔ཧཱུྃ་བྷྱོ༔ཆོས་ཀྱི་དབྱིངས་ལས༴མི་འགྱུར་གསང་ཆེན༴པདྨ་མཁའ་འགྲོ་མ་ཚོགས༴བཞེངས་ཤིག༴མངོན་སྤྱོད་དྲག་པོའི༴འདོད་ཆགས་ཉོན༴སོར་རྟོག་ཡེ་ཤེས༴འཁྲུལ་མེད་ངང་༴རྩ་སྔགས༔དགྲ་བགེགས༴ལྔ་པ་གཡེར་མ་གདབ་པ་ནི༔ཧཱུྃ་བྷྱོ༔ཆོས་ཀྱི་དབྱིངས་ལས༴མི་འགྱུར་གསང་ཆེན༴ལས་ཀྱི་མཁའ་འགྲོ༴བཞེངས་ཤིག༴མངོན་སྤྱོད་དྲག་པོའི༴ཕྲག་དོག་ཉོན་མོངས༴བྱ་གྲུབ་ཡེ་ཤེས༴འཁྲུལ་མེད་ངང་༴རྩ་སྔགས༔དགྲ་བགེགས༴དེ་ནས་སྒོ་བཞིའི་མཁའ་འགྲོའི་ཐུན༔དང་པོ་བུར་ཐོག་གདབ་བྱས་ཏེ༔ཧཱུྃ་ཛཿཆོས་ཀྱི་དབྱིངས་ལས་རང་༴སྙིང་རྗེའི་རང་མདངས་སྒོ་མ་ལྕགས་ཀྱུ་མ༔ཁྱེད་ཀྱི་ཐུགས་དམ་གཉན་པོ་དུས༴སྡིག་ཅན་སྡང་བར་བྱེད་པའི་དགྲ་དང་བགེགས༔ཟུངས་ཤིག་སྒྲོལ་ཅིག་བཛྲ་ཨཾ་ཀུ་ཛཿགཉིས་པ་ཐལ་བ་གདབ་པ་ནི༔ཧཱུྃ་ཧཱུྃ༔ཆོས་ཀྱི་དབྱིངས་ལས་རང་༴བྱམས་པའི་རང་མདངས་སྒོ་མ་ཞགས་པ་མ༔ཁྱེད་ཀྱི་ཐུགས་དམ་གཉན་པོ༴སྡིག་ཅན་སྡང་བར་བྱེད་པའི་དགྲ་དང་༴ཆིངས་ཤིག་སྒྲོལ་ཅིག་རཏྣ་པཱ་ཤ་ཧཱུྃ༔གསུམ་པ་རམ་པ་གདབ་པ་ནི༔ཧཱུྃ་བཾ༔ཆོས་ཀྱི་དབྱིངས་ལས་རང་༴དགའ་བའི་རང་དམངས་སྒོ་མ་ལྕགས་སྒྲོག་མ༔ཁྱེད་ཀྱི་ཐུགས་དམ༴སྡིག་ཅན་སྡང་བར༴སྡོམས་ཤིག་སྒྲོལ་ཅིག་པདྨ་སྥོ་ཊ་བཾ༔བཞི་པ་བྲ་བོ་གདབ་པ་ནི༔ཧཱུྃ་ཧོཿཆོས་ཀྱི་དབྱིངས་ལས༴བཏང་སྙོམས་རང་མདངས་སྒོ་མ་དྲིལ་བུ་མ༔ཁྱེད་ཀྱི་ཐུགས་དམ༴སྡིག་ཅན༴ཕོབ་ཅིག་སྒྲོལ་ཅིག་ཀརྨ་གྷཎྜེ་ཧོཿམིན་ན་ལས་བཞིའི་མཚོན་གྱིས་གདབ༔དེ་ནས་གྲི་གུག་གདབ་པ་ནི༔ཧཱུྃ་བྷྱོ༔མི་འཇིགས་གནམ་ལྕགས་རྡོ་རྗེ་ལས་གྲུབ་པའི༔གྲི་གུག་འབར་བས་ཉོན་མོངས་རྩད་ནས་གཅོད༔དགྲ་བགེགས་ཉོན་འཁྲུལ་ཕུང་པོར་ད་གདབ་བོ༔གཟུང་འཛིན་འཁྲུལ་པའི་རྩ་བ་ཆོད་གྱུར་ཅིག༔རྩ་སྔགས༔དགྲ་བགེགས་སརྦ་ཤ་ཏྲུཾ་མཱ་ར་ཡ་རྦད་ནན་ཐུན་བྷྱོ༔དེ་ནས་ཁ་ཊྭཱཾ་གདབ་པ་ལ༔ཧཱུྃ་བྷྱོ༔མི་འཇིགས་གནམ་ལྕགས་རྡོ་རྗེ་ལས་གྲུབ་པའི༔ཁ་ཊྭཱྃ་འབར་བས་དུག་གསུམ་རྩད་ནས་གཅོད༔དགྲ་བགེགས་ཉོན་མོངས་འཁྲུལ་པའི་ཕུང་པོར་གདབ༔ཉོན་མོངས་དུག་གསུམ་སྐུ་གསུམ་ཀློང་དུ་སྒྲོལ༔རྩ་སྔགས༔དགྲ་བགེགས་སརྦ་ཤ་ཏྲུཾ་མཱ་ར་ཡ་རྦད༔དེ་ནས་ཞལ་དུ་བསྟབ་པ་ནི༔ཧཱུྃ་བྷྱོ༔གསང་ཆེན་རོལ་བའི་དུར་ཁྲོད་ཆེན་པོ་ནས༔མཁའ་འགྲོའི་གཙོ་མོ་སེང་གེའི་གདོང་པ་ཅན༔ཕྱེས་ཤིག་ཁམས་གསུམ་རོལ་པའི་ཞལ་ཕྱེས་ཤིག༔དུག་གསུམ་དགྲ་བགེགས་སྐུ་གསུམ་ཀློང་དུ་རོལ༔ཧཱུྃ༔མེ་ལོང་ཡེ་ཤེས་རོལ་པའི་དཀྱིལ་འཁོར་ནས༔རྡོ་རྗེ་མཁའ་འགྲོ་མ་ཚོགས་འཁོར་དང་བཅས༔ཕྱེས་ཤིག་ཁམས་གསུམ་རོལ་པའི་ཞལ༴ཞེ་སྡང་དགྲ་བགེགས་ཆོས་ཉིད་ཀློང་དུ༴ཧཱུྃ༔མཉམ་ཉིད་ཡེ་ཤེས་རོལ་པའི་དཀྱིལ་འཁོར༴རིན་ཆེན་མཁའ་འགྲོ་མ་ཚོགས་འཁོར༴ཕྱེས་ཤིག་ཁམས་གསུམ་རོལ་པའི༴ང་རྒྱལ་དགྲ་བགེགས་ཆོས་ཉིད་ཀློང༴ཧཱུྃ༔སོར་རྟོག་ཡེ་ཤེས་རོལ༴པདྨ་མཁའ་འགྲོ་མ༴ཕྱེས་ཤིག་ཁམས་གསུམ༴འདོད་ཆགས་དགྲ་བགེགས༴ཧཱུྃ༔བྱ་གྲུབ་ཡེ་ཤེས་རོལ་པའི༴ལས་ཀྱི་མཁའ་འགྲོ་མ༴ཕྱེས་ཤིག༴ཕྲག་དོག་དགྲ་བགེགས་ཆོས༴ཨོཾ་མ་ཧཱ་ཀྲོ་ཏི་སེང་ཧ་མུ་ཁ་བཾ་ཧ་རི་ནི་ས་མཿབྷྱོ་ཛཿཧྲཱིཾཿཨཿཀཿསཿམཿརཿཙཿཤཿདཿརཿས༔དགྲ་བགེགས་མཿརཿཡ༔མ་ཧཱ་མཱཾ་ས་ལ་ཁཱ་ཧི༔མ་ཧཱ་རཀྟ་ལ་ཁཱ་ཧི༔མ་ཧཱ་ཀིཾ་ནི་རི་ཏི་ལ་ཁཱ་ཧི༔མ་ཧཱ་ཙིཏྟ་ལ་ཁཱ་ཧི༔མ་ཧཱ་བ་སུ་ཏ་ལ་ཁཱ་ཧི༔མ་ཧཱ་གོ་རོ་ཙ་ན་ལ་ཁཱ་ཧི༔ཁམས་ཆེན་བཅོ་བརྒྱད་ལ་ཁཱ་ཧི༔སྐྱེ་མཆེད་བཅུ་གཉིས་ལ་ཁཱ་ཧི༔ཕུང་པོ་རྣམ་ལྔ་ལ་ཁཱ་ཧི༔དབང་ལྔ་ཡུལ་བཅས་ལ་ཁ་རཾ་ཁཱ་ཧི༔ཧ་ཧ་ཧི་ཧི་ཧེ་ཧེ་ཧོ་ཧོ་ཧཱུྃ་ཧཱུྃ་བྷྱོ་ཧཱུྃ་ཕཊ༔ས་མ་ཡ༔མ་འོངས་དུས་ཀྱི་གང་ཟག་རྣམས༔རྣལ་འབྱོར་ལས་ཀ་འདི་ལས་མེད༔བསད་འདྲེན་གནད་དང་ལྡན་པ་ཡིས༔འདི་ལ་བརྩོན་པའི་གང་ཟག་གི༔འདོད་དོན་འབད་མེད་ལྷུན་གྱིས་འགྲུབ༔མཁའ་འགྲོ་སྒྲུབ་པའི་གང་ཟག་ལ༔ཉེས་བྱེད་དགྲ་བགེགས་གང་བྱུང་ཡང་༔དྲག་ལས་འདི་ལ་བརྩོན་པར་གྱིས༔དགྲ་བགེགས་གནོད་བྱེད་གང་ལ་ཡང་༔འདི་བཞིན་བརྩོན་པས་ངེས་པར་ཐུབ༔བུད་མེད་ཡེ་ཤེས་མཚོ་རྒྱལ་ངས༔གུ་རུའི་བཀའ་བཞིན་གསང་བའི་མཛོད༔འོད་གསལ་གསང་བའི་བརྡ་རིས་བྲིས༔མ་མོ་སྲིད་པའི་རྒྱལ་མོ་དང་༔གནོད་སྦྱིན་ཤན་པ་དམར་ནག་དང་༔ཞིང་སྐྱོང་ཀུན་དགའ་གཞོན་ནུ་དང་༔གསང་སྔགས་སྲུང་མ་ཡོངས་ལ་གཉེར༔ཐུབ་པར་སྲུངས་ཤིག་ས་མ་ཡ༔དམ་ཉམས་ལག་ཏུ་མ་བཏང་ཞིག༔དམ་ལྡན་རྣམས་ཀྱི་གྲོགས་མཛོད་ཅིག༔ས་མ་ཡ༔རྒྱ་རྒྱ་རྒྱ༔གཏེར་རྒྱ༔སྦས་རྒྱ༔གཏད་རྒྱ༔ཟབ་རྒྱ༔བརྡ་ཐིམ༔ཞེས་པ་འདི་ཡང་མ་ནུས་སྤྲང་པོ་གླིང་པ་བདུད་འཇོམས་རྡོ་རྗེས་གཏེར་ནས་བཏོན་ཏེ་མི་ལོ་བཞི་བཅུ་རྩ་གསུམ་བར་དུ་བཀའ་རྒྱས་བཏབ་མཐར་རྟེན་འབྲེལ་དུས་ལ་བབ་དུས་རྡོ་སྟོད་སྐལ་བཟང་དགོན་དུ་ཤོག་སེར་ལས་ཞལ་བཤུས་ཏེ་དག་པར་ཕབ་པའི་ཡི་གེའི་མཐུན་རྐྱེན་རྣལ་འབྱོར་ངག་དབང་ཕྲིན་ལས་ཀྱིས་བགྱིས་པའི་དགེ་བས་ཕྲིན་ལས་རབ་འབྱམས་ཐོགས་མེད་དུ་འགྲུབ་ཅིང་བྱད་མ་དང་བདུད་དཔུང་གཞོམ་པའི་མཚོན་ཆ་རུ་འགྱུར་བར་ཤོག་ཅིག།དགེའོ།།དགེའོ།།དགེའོ།།སརྦ་མངྒ་ལཾ།།